
Изх.№ 61-00-53/02.02.2026 г.
ДО

ОБЩИНСКИ СЪВЕТ

ГР. ЗЛАТОГРАД

ДОКЛАДНА ЗАПИСКА
от Мирослав Митков Янчев – Кмет на община Златоград

Относно: Бюджетни разплащания през 2026 г. до приемане на бюджета на Община Златоград за 2026 г., във връзка с прилагане на чл. 3, ал. 2, изречение трето от Закона за събирането на приходи и извършването на разходи през 2026 г. до приемането на Закона за държавния бюджет на Република България за 2026 г., Закона за бюджета на държавното обществено осигуряване за 2026 г. и Закона за бюджета на Националната здравноосигурителна каса за 2026 г. и Решение № 47 от 21.01.2026 г. на Министерския съвет.
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
Съгласно чл. 98, ал. 1 от Закона за публичните финанси, в случай че до началото на бюджетната година държавният бюджет не бъде приет, приходите по бюджета на общината се събират в съответствие с действащите закони, а разходите се извършват не по-големи от размера на разходите за същия период на предходната година, при спазване на фискалните правила.
Със Закона за събирането на приходи и извършването на разходи през 2026 г. до приемането на Закона за държавния бюджет на Република България за 2026 г., Закона за бюджета на държавното обществено осигуряване за 2026 г. и Закона за бюджета на Националната здравноосигурителна каса за 2026 г. се урежда редът за събирането на приходите и извършването на разходи през 2026 г. до приемането на закона за държавния бюджет, при спазване на изискванията на чл.87 и чл.98 от Закона за публичните финанси. 
Чл. 3, ал.2 от Закона, предвижда първостепенните разпоредите с бюджет да приоритизират плащанията си, като разходите за заплати и социални плащания са приоритет и се изплащат в пълен размер.
С разпоредбата на чл. 3, ал. 2, изречение трето от същия закон, в сила от 1 януари 2026 г., е въведено ограничение за увеличение или намаление на работните заплати до приемането на закона за държавния бюджет, с изключение на служителите на минимална работна заплата и еднократна индексация на всички останали в размер на натрупаната към 31.12.2025 г. годишна инфлация.

С Решение № 47 от 21 януари 2026 г. на Министерския съвет за целите на прилагането на посочената разпоредба е определено, че натрупаната към 31 декември 2025 г. годишна инфлация, съгласно индекса на потребителските цени по данни на Националния статистически институт, е 5,0 на сто.

Общинският съвет утвърждава разходите за заплати на персонала в делегираните от държавата и местните дейности (чл. 4 от Постановление № 67/2010 г.) и определя възнагражденията на кмета на общината и кметовете на кметства (чл. 21, ал. 1, т. 5 ЗМСМА)
Предложената мярка има компенсаторен характер и е в съответствие с действащата нормативна уредба.
Предвид изложеното, предлагам Общинският съвет да приеме следното

Р Е Ш Е Н И Е

На основание чл. 21, ал. 1, т. 5 и т.6 от Закона за местното самоуправление и местната администрация, чл. 98, ал. 1 от Закона за публичните финанси, чл. 4 от Постановление № 67 от 14.04.2010 г. за заплатите в бюджетните организации и дейности, чл. 3, ал. 2, изречение трето от Закона за събирането на приходи и извършването на разходи през 2026 г. до приемането на Закона за държавния бюджет на Република България за 2026 г., Закона за бюджета на държавното обществено осигуряване за 2026 г. и Закона за бюджета на Националната здравноосигурителна каса за 2026 г. и Решение № 47 от 21.01.2026 г. на Министерския съвет, Общински съвет – Златоград
Р Е Ш И:
1. Дава съгласие делегираните от държавата и местните дейности, одобрени с Решение № И 408 от 20.05.2025 г. на Общинския съвет – Златоград, да продължат да се финансират през 2026 г. до приемане на бюджета на общината за 2026 г. в общ размер, не по-голям от размера на разходите за същия период на 2025 г., при спазване на изискванията на Закона за публичните финанси, като разходите за персонал се извършват до фактическия им размер за съответния месец на 2026 г., в рамките на утвърдените средства за работни заплати към 31.12.2025 г, увеличени с увеличението на минималната работна заплата, в сила от 1 януари 2026 г., съгласно ПМС № 243 от 2025 г. и еднократна индексация в размер на 5 на сто, съответстваща на натрупаната към 31.12.2025 г. годишна инфлация, определена с Решение № 47 от 21.01.2026 г. на Министерския съвет.
2. В рамките на допустимите разходи да се извърши еднократна индексация на основните месечни работни заплати на служителите в делегираните от държавата дейности и местни дейности, които не са на минимална работна заплата, в размер на 5,0 на сто, съответстващ на натрупаната към 31 декември 2025 г. годишна инфлация, определена с Решение № 47 от 21.01.2026 г. на Министерския съвет.

3. Да се извърши еднократна индексация на основните месечни възнаграждения на кметовете на кметства, в размер на 5,0 на сто, съответстващ на натрупаната към 31 декември 2025 г. годишна инфлация, определена с Решение № 47 от 21.01.2026 г. на Министерския съвет. 
4. Индексираните възнаграждения се прилагат, считано от 01.01.2026 г., като разходите за персонал за съответния месец на 2026 г. се изчисляват върху размера на основните месечни заплати към 31.12.2025 г., увеличени еднократно с 5%, при спазване на фискалните правила по Закона за публичните финанси.
5. Възлага на Кмета на Община Златоград изпълнението на настоящото решение
МИРОСЛАВ ЯНЧЕВ
Кмет на Община Златоград

Изготвил: 
Надя Мангарудова -  Директор на дирекция „ФСД, Б, ЧР и МДТ”



В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

